CELEX: 62005TA0452
Language: sl
Date: 2010-04-28 00:00:00
Title: Zadeva T-452/05: Sodba Splošnega sodišča z dne 28. aprila 2010 – BST proti Komisiji ( „Konkurenca — Omejevalni sporazumi — Evropski trg industrijskega sukanca — Odločba o ugotovitvi kršitve člena 81 ES in člena 53 Sporazuma EGP — Globe — Teža kršitve — Olajševalne okoliščine — Sodelovanje — Nepogodbena odgovornost — Razkritje zaupnih informacij — Škoda — Vzročna zveza“ )

5.6.2010   
            
            
               SL
            
            
               Uradni list Evropske unije
            
            
               C 148/25
            
         Sodba Splošnega sodišča z dne 28. aprila 2010 – BST proti Komisiji
   (Zadeva T-452/05) (1)
   
   („Konkurenca - Omejevalni sporazumi - Evropski trg industrijskega sukanca - Odločba o ugotovitvi kršitve člena 81 ES in člena 53 Sporazuma EGP - Globe - Teža kršitve - Olajševalne okoliščine - Sodelovanje - Nepogodbena odgovornost - Razkritje zaupnih informacij - Škoda - Vzročna zveza“)
   2010/C 148/43
   Jezik postopka: nizozemščina
   
      Stranki
   
   
      Tožeča stranka: Belgian Sewing Thread (BST) NV (Deerlijk, Belgija) (zastopnika: H. Gilliams in J. Bocken, odvetnika)
   
      Tožena stranka: Evropska komisija (zastopnika: A. Bouquet in K. Mojzesowicz, zastopnika)
   
      Predmet
   
   Predlog za razglasitev ničnosti Odločbe Komisije C(2005) 3452 z dne 14. septembra 2005 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/38.337 – PO/[Sukanec]), kakor je bila spremenjena z Odločbo Komisije C(2005) 3765 z dne 13. oktobra 2005, in, podredno, predlog za zmanjšanje globe, ki je bila z navedeno odločbo naložena tožeči stranki, ter naložitve Komisiji, da iz naslova nepogodbene odgovornosti Evropske skupnosti povrne škodo, ki naj bi nastala tožeči stranki.
   
      Izrek
   
   
               1.
            
            
               Globa, ki je v členu 2 Odločbe Komisije C(2005) 3452 z dne 14. septembra 2005 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/38.337 – PO/[Sukanec]) naložena podjetju Belgian Sewing Thread (BST) NV, se določi na 856 800 EUR.
            
         
               2.
            
            
               Predlog za razglasitev ničnosti se v preostalem delu zavrne.
            
         
               3.
            
            
               Odškodninski zahtevek se zavrne.
            
         
               4.
            
            
               Podjetje nosi 90 % svojih stroškov in 90 % stroškov, ki jih je priglasila Evropska komisija, Evropska komisija pa nosi 10 % svojih stroškov in 10 % stroškov, ki jih je priglasila tožeča stranka.
            
         
      (1)  UL C 60, 11.3.2006.